Държавен вестник, бр. 6, 2011 г., стр. 7

БРОЙ  6	
Д Ъ Р Ж А В Е Н  В Е С Т Н И К 	
СТР.  7  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ФИНАНСИТЕ
СПОГОДБА
между Република България и Федерална ре­
публика Германия за избягване на двойното 
данъчно облагане  и на отклонението от об­
лагане с данъци на доходите и имуществото
(Ратифицирана със закон, приет от 41-ото 
Народно събрание на 19 май 2010 г. – ДВ, 
бр. 41 от 2010 г. В сила от 21 декември 2010 г.)
Република България и Федерална република 
Германия, желаейки да насърчат своите взаимни 
икономически връзки чрез отстраняване на данъч­
ните пречки и да засилят своето сътрудничество 
по данъчни въпроси, се договориха, както следва:
Г л а в а  І
ОБХВАТ НА СПОГОДБАТА
Член 1
Обхват по отношение на лицата
Тази спогодба се прилага спрямо лица, 
които са местни лица на едната или на двете 
договарящи държави.
Член 2
Данъци, за които се прилага спогодбата
1. Тази спогодба се прилага за данъци върху 
доходите и имуществото, налагани от страна на 
едната договаряща държава, на нейна федерална 
провинция или на нейно политическо подраз­
деление или на неин орган на местна власт 
независимо от начина на тяхното събиране.
2. За данъци върху доходите и имуществото 
се считат всички данъци върху общия доход 
или върху съвкупното имущество или върху 
отделни елементи на доходите или имуще­
ството, включително данъците върху печалби 
от прехвърляне на движимо или недвижимо 
имущество, данъците върху общата сума на 
надниците или заплатите, изплатени от пред­
приятия, както и данъците върху увеличената 
стойност на имуществото.
3. Съществуващите данъци, за които се 
прилага тази спогодба, са по-специално:
а) в Германия:
(i) данъкът върху дохода (Einkommensteuer);
(ii) корпоративният данък (Körperschaft-
steuer);
(iii) търговският данък (Gewerbesteuer); и
(iv) данъкът върху имуществото (Vermö-
gensteuer);
включително допълнителните плаща-
ния, наложени във връзка с посоче-
ните данъци,
(по-нататък наричани „германски
данък“);
б) в България:
(i) данъкът върху дохода на физическите
лица;
(ii) корпоративният подоходен данък; и
(iii) данъкът върху недвижимото иму-
щество, 
(по-нататък наричани „български
данък“).
4. спогодбата се прилага и за всички подобни 
по естеството си данъци, които са въведени 
след датата на подписване на спогодбата като 
допълнение или вместо съществуващите да­
нъци. Компетентните органи на договарящите 
държави се уведомяват взаимно за всички съ­
ществени изменения, извършени в съответните 
им данъчни закони.
Г л а в а  І І 
ОПРЕДЕЛЕНИЯ
Член 3
Общи определения
1. За целите на тази спогодба, освен ако 
контекстът не изисква друго:
а) терминът „Германия“ означава Федерална 
република Германия, а когато е употребен в 
географски смисъл – територията на Федерална 
република Германия, както и територията на 
морското дъно, неговото подпочвено простран­
ство и водния стълб над тях, прилежащи към 
териториалното море, доколкото Федерална 
република Германия може да упражнява суве­
ренни права и юрисдикция в съответствие с 
международното право и нейното национално 
законодателство за целите на изследването, 
използването, запазването и управлението на 
живите и неживите природни богатства;
б) терминът „България“ означава Република 
България, а когато е употребен в географски 
смисъл, означава територията и териториалното 
море, върху които тя упражнява своя  държавен 
суверенитет, а така също и континенталния шелф 
и изключителната икономическа зона, върху 
които тя упражнява суверенни права и юрис­
дикция в съответствие с международното право;
в) термините „едната договаряща държава“ 
и „другата договаряща държава“ означават 
Германия или България според изискванията 
на контекста;
г) терминът „лице“ включва физическо лице, 
дружество или всяко друго сдружение от лица;
д) терминът „дружество“ означава всяко 
юридическо лице или всяко образувание, което 
се третира като юридическо лице за целите на 
данъчното облагане; 
е) терминът „предприятие“ се прилага по 
отношение на осъществяването на всяка сто­
панска дейност; 
ж) терминът „стопанска дейност“ включва 
извършването на професионални услуги и на 
други дейности с независим характер;
з) термините „предприятие на едната дого­
варяща държава“ и „предприятие на другата 
договаряща държава“ означават съответно 
предприятие, ръководено от местно лице на 
едната договаряща държава, и предприятие, 
ръководено от местно лице на другата догова­
ряща държава;